Expoziția pop-up „Arheologie și politică”, itinerată la Facultatea de Istorie a Universității din București

Luni, 4 octombrie 2021, expoziția pop-up „Arheologie și politică”, realizată de studenți ai Universității din Heidelberg în colaborare cu colegi din România, va fi itinerată la Facultatea de Istorie a Universității din București. 
Programul de vizitare al expoziției va fi între orele 11:00 și 18:00.
Expoziția, care călătorește din Germania în mai multe locuri din România, este un proiect intercultural care vizează monumentul Tropaeum Traiani din Adamclisi și se bazează pe numărul mare de machete din ipsos ale monumentului aflate în arhiva Universității din Heidelberg. Acestea au fost realizate în timpul Primului Război Mondial, în 1918, în timpul ocupației germane din România. 
[bookmark: _GoBack]Ca atare, expoziția analizează istoria acestor machete și a ecourilor pe care atât monumentul original, cât și reproducerile de la Heidelberg le-au stârnit în de-a lungul secolului al XX-lea, sau, cu alte cuvinte, legătura dintre arheologie și politică.
Expoziția, care va fi prezentată în limbile română și engleză, își propune să stimuleze discuții și să genereze impresii. Mai multe detalii despre „Arheologie și politică”, precum și programul integral al evenimentelor din România sunt disponibile aici, dar și pe paginile de Facebook și de Instagram ale expoziției.

